PATVIRTINTA

 Šilutės meno mokyklos

 direktoriaus 2022 m. gegužės 18 d.

 įsakymu Nr. V – 85

**IV TARPTAUTINIO KAMERINIŲ ANSAMBLIŲ KONKURSO**

**,,MUZIKUOKIME DRAUGE“**

**NUOSTATAI**

**BENDROSIOS NUOSTATOS**

IV tarptautinio kamerinių ansamblių konkurso ,,Muzikuokime drauge“ nuostatai reglamentuoja konkurso tikslus, dalyvavimo sąlygas, dalyvių apdovanojimą ir paraiškų teikimo tvarką.

Konkurso organizatorius – Šilutės meno mokykla.

Informacija apie konkursą skelbiama Šilutės meno mokyklos interneto svetainėje [www.silutesmenomokykla.lt](http://www.silutesmenomokykla.lt)

**TIKSLAS**

Konkursu siekiama plėtoti kamerinių ansamblių muzikos žanrą.

**UŽDAVINIAI**

Skatinti mokinių ansamblinį muzikavimą.

Populiarinti lietuvių autorių sukurtą muziką.

Plėsti kamerinių ansamblių repertuarą bei įvairių instrumentų pedagogų kūrybinį bendradarbiavimą.

**LAIKAS IR VIETA**

IV tarptautinis kamerinių ansamblių konkursas ,,Muzikuokime drauge“ vyks **2022 m. gruodžio 1 d.** Šilutės meno mokykloje (Lietuvininkų g. 38, Šilutė) ir Šilutės kultūros ir pramogų centre (Lietuvininkų g. 6, Šilutė).

**KONKURSO DALYVIAI**

Konkurse kviečiami dalyvauti Lietuvos ir užsienio muzikos ir meno mokyklų mokiniai – įvairios sudėties kameriniai ansambliai (duetai, trio, kvartetai, kvintetai).

Privalomas instrumentas – fortepijonas. Fortepijoniniai duetai turi būti pritaikyti vienam instrumentui (keturiomis rankomis).

**Dalyviai skirstomi į grupes:**

**I grupė** – duetai.

**II grupė** – trio, kvartetai, kvintetai.

**Dalyviai skirstomi į 2 amžiaus kategorijas** ( nustatoma pagal vyriausio dalyvio amžių):

|  |  |  |
| --- | --- | --- |
| Kategorija | Amžius  | Trukmė  |
| **A** | iki 12 m. | iki 6 min. |
| **B** | iki 16 m. | iki 8 min. |

**Kiekvieno konkurso dalyvio mokestis 15 eurų.**

**Kamerinių ansamblių programą sudaro laisvai pasirinkti skirtingo charakterio kūriniai, kurių vienas – lietuvių arba savo šalies kompozitoriaus kūrinys.**

**KONKURSO DALYVIŲ APDOVANOJIMAI**

Konkurso dalyvių pasirodymą vertins organizatorių sudaryta vertinimo komisija.

Kiekvienas dalyvis bus apdovanotas padėkos raštu.

Konkurso dalyviai, tapę laureatais ar diplomantais bus apdovanoti įsteigtais prizais ir atminimo dovanėlėmis.

**PARAIŠKŲ TEIKIMO TVARKA**

**Iki 2022 m. lapkričio 1 d.** atsiųsti dalyvių paraiškas, sutikimus ir dalyvio mokesčio apmokėjimą patvirtinantį dokumentą el. p.**muzikuokimedrauge@silutesmenomokykla.lt**

Įmokos rekvizitai:

Šilutės meno mokykla (Lietuvininkų g. 38)

Įmonės kodas 190698118

Sąskaitos Nr. LT85 7300 0101 1387 4683, AB Swedbank

Įmokoje turi būti nurodyti dalyvių vardai, pavardės bei paskirtis – konkursui ,, Muzikuokime drauge“.

Informacija apie registraciją, repeticijas, konkurso eigą bus išsiųsta iki 2022 m. lapkričio 15 d. anketoje nurodytu el. paštu.

**KONKURSO ORGANIZATORIAI**

Šilutės meno mokykla.

Kuratorė – Šilutės meno mokyklos direktorė Daiva Pielikienė (tel. Nr. +370 656 62331).

Koordinatoriai – mokytoja ekspertė Liudmila Kašėtienė-Mikkelsen (tel. Nr. +370 600 23291),

direktoriaus pavaduotoja ugdymui Donata Petrauskienė (tel. Nr. +370 692 58572).

* Organizatoriams leidus renginio metu gali būti filmuojama, fotografuojama.
* Organizatoriai pasilieka teisę: spausdinti su renginiu susijusią informaciją, dalyvių nuotraukas, darytas renginio metu, skelbti internetinėje erdvėje bei spaudoje.